ג'ק ראיין (סדרת טלוויזיה)

ג'ק ראיין (באנגלית: Jack Ryan) היא סדרת טלוויזיה אמריקאית מסוגת פעולה ומותחן פוליטי, המבוססת על דמויות שנוצרו על ידי טום קלנסי. פרק הבכורה שודר לראשונה ב-31 באוגוסט 2018 בשירות פריים וידאו של אמזון.  

הסדרה נוצרה על ידי קרלטון קיוז וגראהם רולנד. קוז שימש כמפיק בפועל לצד ג'ון קרסינסקי, מייקל ביי ומייס נויפלד, בין היתר. קרסינסקי גם מככב בסדרה בתור הדמות הראשית, מה שהופך אותו לשחקן החמישי שמגלם את דמותו של ג'ק ראיין, אחרי אלק בולדווין, האריסון פורד, בן אפלק וכריס פיין מסדרת הסרטים. באפריל 2018 הודיעה אמזון על חידוש הסדרה לעונה שנייה, אשר עלתה לשידור ב-31 באוקטובר 2019. בפברואר 2019, הסדרה חודשה לעונה שלישית. באוקטובר 2021, טרם יציאת העונה השלישית, הסדרה חודשה לעונה רביעית ואחרונה. 

בעונתה הראשונה, הסדרה הייתה מועמדת למספר פרסים בהם שני פרסי אמי (עריכה ואפקטים ויזואליים), שני פרסי סאטורן (לסדרה ולשחקן הראשי) ושני פרסי גילדת שחקני המסך (לשחקן הראשי ולפעלולים).

ב-14 ליולי 2023 עלה לשירות פריים וידאו של אמזון הפרק האחרונה של הסדרה.

תקציר העלילה 
ג'ק ראיין, מפקד מחלקה בנחתים לשעבר העובד כאנליסט ב-CIA, נעקר מעבודתו הבטוחה מאחורי השולחן אל עבודת שטח לאחר שעלה על שרשרת מחשידה של העברות בנקאיות מפוקפקות. החיפוש אחר מקור הכספים מוביל אותו למסע ברחבי אירופה והמזרח התיכון כשהוא מגלה כי שוב עולה איום הטרור ועל ביצוע מתקפה חוזרת על אדמת ארצות הברית. בעונה השנייה ג'ק מוצא עצמו בעיצומה של מלחמה פוליטית בוונצואלה המושחתת שסובלת מהתמוטטות כלכלית שמובילה להגירה המונית.

שחקנים ודמויות

סקירה

הפקה

צילומים 
הסדרה צולמה במגוון מקומות. צילומי העונה הראשונה נערכו במאי 2017 בוושינגטון די. סי. וכללו גם אתרי צילום במרילנד, וירג'יניה שבארצות הברית, ובקוויבק, קנדה ובמרוקו. הפקת העונה השנייה החלה בקיץ 2018 וצילומיה נערכים באירופה ובאמריקה הדרומית.

קישורים חיצוניים

הערות שוליים

סדרות טלוויזיה אמריקאיות שעלו לשידור בשנות ה-2010
סדרות דרמה המשכיות
סדרות פעולה אמריקאיות
סדרות מתח אמריקאיות
סדרות טלוויזיה מקוריות של אמזון
קהילת המודיעין האמריקאית בתרבות ובאמנות
תוכניות טלוויזיה שמתרחשות בפריז
תוכניות טלוויזיה שמתרחשות במוסקבה
תוכניות טלוויזיה באנגלית